Man weer in hof oor Top Billing-aanbieder se dood | Maroela Media
Stanley Bezuidenhout van IBF Investigations South Africa, die verdediging se ongelukrekonstruksie-kenner, het 'n foto aan die hof voorgehou wat glo wys dat Naidoo se motor in 'n "abnormale toestand" was toe die ongeluk plaasgevind het. Die verdediging voer aan dit was 'n meganiese fout wat tot die ongeluk gelei het.
"Die stuurwielkomponent is ondersoek en dit was skoon, maar daar was 'n meganiese fout in die suspensie by die voorste regterwiel," het Bezuidenhout gesê. Hy het 'n foto gewys wat aandui dat 'n onderdeel vermis word en dit kan moontlik tot die meganiese fout in die stuurwiel gelei het.
Volgens hom het niemand aan die toneel gepeuter nie. "Die posisie van die voertuie is waar hulle tot stilstand gekom het."
Daar was vier impakmerke op die pad wat deur bande veroorsaak is wat die Johannesburgse metropolisiebeampte aangeteken het, maar volgens Bezuidenhout is dié bewyse nooit behoorlik ondersoek nie. "Ons weet nie of ons dit met hierdie ongeluk kan verbind nie. Om bloot net na die merke te kyk en dan te sê dit hou met hierdie ongeluk verband, is gevaarlik."
Hy het ook foto's gewys wat vir hom 'n bevestiging is dat voertuig A (Naidoo se motor) 'n meganiese fout opgedoen het. "Die motor het teen ongeveer 79 – 85 km/h beweeg."
Lorenz Stoger, bestuurder van Car Track Fleet, het egter vroeër daarop gewys Naidoo se motor het teen minstens 160 km/h beweeg toe hy beheer verloor het oor die motor.
Die saak is tot 6 Maart uitgestel.
Lees alle vorige berigte oor Simba Mhere op Maroela Media.
Gustav · 3 jare gelede
'n komponent wat weg was, noem asb die komponent op sy naam
Stuurwiel vervang met "vicegrip"
Liezille · 3 jare gelede
Ag asseblief! Die "kenners" sal nou als probeer. Maar die werknemer van die tracking company het klaar bevestig dat Naidoo wel teen gevaarlike spoed gery het die dag voor die ongeluk! Mar nou ja… no justice